Id-Direttiva tal-Kummissjoni
ta’ l-14 ta’ Lulju 1978
li taddatta għall-progress tekniku d-Direttiva tal-Kunsill 70/220/KEE ta’ l-20 ta’ Marzu 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ miżuri li għandhom jittieħdu kontra t-tniġġiż ta’ l-arja b’emissjonijiet minn vetturi b’magna positive-ignition
(78/665/KEE)
IL-KUMMISSJONI TA’ KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 fuq l-approssimazzjoni tal-liġijiet ta’ l-Istati Membri dwar l-approvazzjoni tat-tip tal-vetturi bil-mutur u l-karrijiet tagħhom [1], kif emendat bl-Att ta’ Adeżjoni, u partikolarment l-Artikolu 11, 12 and 13 tiegħu,
Wara li kkunsidrat id-Direttiva tal-Kunsill 70/220/KEE tal-20 ta’ Frar 1970 dwar l-approssimazzjoni tal-liġijiet ta’ l-Istati Membri rigward miżuri li għandhom jittieħdu dwar tniġġiż tal-arja minn gassijiet ta’ magni positive ignition [2], kif emendat bl-Att ta’ Adeżjoni, u b’mod partikolari l-Artikolu 5 tiegħu,
Billi l-ewwel programm ta’ azzjoni tal-Komunità Ewropea fuq l-ambjent approvat fit-22 ta’ Novembru 1973 jipprovdi illi Direttivi jistgħu jiġu emendati sabiex jieħdu akkont tal-progress xjentifiku l-aktar riċenti u aktar speċifiku rigward it-tniġġiż tal-arja minn gassijiet minn magni spark ignition;
Billi il-limiti massimi permissibbli ta’ carbon monoxide u hydrocarbons mhux maħruqa li huma emessi minn magni spark ignition mgħammra fuq vetturi kienu provduti fid-Direttiva 70/220/KEE; billi dawn il-limiti kienu għall-ewwel ridotti bid-Direttiva tal-Kunsill 74/290/KEE tat-28 ta’ Mejju 1974 [3], u limiti permissibbli għal emissjonijiet ta’ nitrogen oxide kienu miżjuda bid-Direttiva tal-Kummissjoni 77/102/KEE tat-30 ta’ Novembru 1976 [4];
Billi r-rekwiżiti rigward il-protezzjoni tas-saħħa pubblika u l-ambjent jitolbu tnaqqis ieħor fuq perijodu qasir ta’ dawn il-limiti; billi l-avvanz tekniku magħmul fid-disinn tal-magni issa jippermetti tnaqqis ta’ dan it-tip sabiex isir mingħajr ma’ jmur kontra l-għanijiet tal-politika tal-Komunità f’oqsma oħra u b’ mod partikolari dik tal-użu razzjonali tal-enerġija;
Billi il-miżuri provduti f’din id-Direttiva huma skond l-opinjoni tal-Kumitat dwar l-Adozzjoni għal Progress Tekniku tad-Direttivi bl-għan li jneħħi il-barrieri tekniċi għall-kummerċ fis-settur tal-karozzi,
ADOTTAT DIN ID-DIRETTIVA:
Artikolu 1
L-Annessi I, II, III, V u VII għad-Direttiva 70/220/KEE, kif emendat bid-Direttiva 74/290/KEE u bid-Direttiva 77/102/KEE, huma hawn emendati skond l-Anness għal din id-Direttiva.
Artikolu 2
1. Mill-1 ta’ April 1979, l-Istati Membri m’għandhomx, fuq bażi li għandha x’taqsam mat-tniġġiż tal-arja permezz ta’ gassijiet minn magna:
- jirrifjutaw li jagħtu approvazzjoni tat-tip KEE, jew joħorġu dokumenti msemmija fl-aħħar punt tal-Artikolu 10(1) tad-Direttiva 70/156/KEE, jew jagħtu approvazzjoni tat-tip nazzjonali ta’ vettura, u lanqas
- jipprojbixxu d-dħul fis-servizz tal-vetturi bħal dawn,
meta l-livell ta’ gassijiet li jinkwinaw li joħorġu minn dan it-tip ta’ vettura jew minn dawn il-vetturi jikkonforma mar-rekwiżiti tad-Direttiva 70/220/KEE, kif emendata l-aħħar permezz ta’ din id-Direttiva.
2. Mill-1 ta’ Ottubru 1979, l-Istati Membri:
- m’għandhomx joħorġu aktar id-dokument li hemm provdut fl-aħħar punt tal-Artikolu 10(1) tad-Direttiva 70/156/KEE rigward tip ta’ karozza li tarmi inkwinanti gassużi f’livelli li ma jikkonformawx mar-rekwiżiti tad-Direttiva 70/220/KEE, kif emendata l-aħħar permezz ta’ din id-Direttiva,
- jistgħu jirrifjutaw approvazzjoni tat-tip nazzjonali ta’ tip ta’ vettura li temetti inkwinanti gassużi f’livelli li ma’ jikkonformawx mar-rekwiżiti tad-Direttiva 70/220/KEE, kif emendata l-aħħar permezz ta’ din id-Direttiva.
3. Mill-1 ta’ Ottubru 1981, Stati Membri jistgħu jiprojbixxu d-dħul fis-servizz ta’ vetturi li jemettu inkwinanti gassużi f’livelli li ma’ jikkonformawx mar-rekwiżiti tad-Direttiva 70/220/KEE, kif emendata l-aħħar permezz ta’ din id-Direttiva.
4. Qabel l-1 ta’ Jannar 1979, Stati Membri għandhom idaħħlu fis-seħħ id-dispożizzjonijiet bżonnjużi sabiex jikkonformaw ma’ din id-Direttiva u għandhom immedjatament jinfurmaw ’l Kummissjoni b’dan.
Artikolu 3
Din id-Direttiva hija indirizzata lil-Istati Membri.
Magħmula fi Brussel, fl-14 ta’ Lulju 1978.